open-index/open-wikipedia-markdown huggingface dataset:
Pirkko Hänninen

**Pirkko Hänninen-Lehvonen** (s. 30. heinäkuuta 1936 Suonenjoki) on suomalainen eläkkeellä oleva luokanopettaja ja runoilija.

Hännisen vanhemmat olivat Otto Viljo Hänninen ja Hilja Maria Hyvärinen. Hän on ollut naimisissa vuodesta 1967 liikkeenharjoittaja Arvo Ensio Lehvosen kanssa.

Hänninen toimi luokanopettajana 1959–1996. Hän opiskeli Jyväskylässä ja Joensuun korkeakoulussa erikoistuen äidinkielen opetukseen.

## Teoksia
* Runoja kokoomateoksessa *Aamumaisema* ; toim. Olavi Aaltonen ym. Ukri 1961
* *Kevät* : runoja. Tammi 1963
* *Aikani ohut hiekka* : runoja. Ilias, Joensuu 2000
* *Osa tätä hiljaisuutta* : runoja. Ilias, Joensuu 2001
* *Etäisyys kulman takana* : runoja. Ilias, Joensuu 2002
* *Ääri* : runoja. Ilias, Joensuu 2004
* *Naamioitu metsä* : runoja. Ilias, Joensuu 2005

## Palkinnot
* J. H. Erkon kirjoituskilpailu 1957
* Pohjois-Karjalan Kirjailijayhdistys Ukrin Vuoden kynä -palkinto 2002

## Lähteet
Toto, sankari

**Toto, sankari** (*Toto le héros*) on Jaco Van Dormaelin ohjaama belgialais-ranskalais-saksalainen komediaelokuva vuodelta 1991. Siinä katkera vanhus muistelee lapsuuttaan ja on yhä varma että on rikkaan naapurin poika, koska vauvat vaihtuivat synnytyslaitoksella. Todellisuus ja kuvitelmat sekoittuvat vanhuksen mielessä.

Ohjaaja Dormael palkittiin Kultaisella kameralla Cannesin elokuvajuhlilla sekä European Film Awards -gaalassa. César-gaalassa elokuva sai palkinnon käsikirjoituksestaan ja kuvauksestaan (Walther van den Ende) sekä parhaana nuoren ohjaajan elokuvana. Myös Michel Bouquet sai roolistaan Césarin.

Elokuva ei saanut Suomessa teatterilevitystä, mutta se on esitetty Yle TV1 -kanavalla huhtikuussa 1997.

## Rooleissa

## Lähteet
Dean Corll

**Dean Arnold Corll** (24. joulukuuta 1939 – 8. elokuuta 1973) oli yhdysvaltalainen sarjamurhaaja, seksuaalisadisti ja pedofiili, joka kidnappasi uhrejaan teini-ikäisten David Brooksin ja Elmer Wayne Henley, Jr. avustamina. Hän raiskasi, kidutti ja lopulta surmasi uhrinsa vuosina 1970–1973 Houstonissa, Texasissa. Kaikki uhrit olivat teini-ikäisiä poikia tai nuoria miehiä. Corll itse kuoli rikostoverinsa ampumana.

Dean Corll tunnetaan myös nimellä "Candy Man ()" ja Hamelnin pillipiipari, koska hän ja hänen vanhempansa omistivat makeistehtaan Houstonissa. Hän työskenteli nuorempana makeismyyjänä yrityksessä. Hänet tunnettiin siitä että hän usein työskennellessään jakoi paikallisille lapsille ilmaisia makeisia.

Corll oli ammatiltaan sähköasentaja.

## Teot
Uhrit olivat 13–20 -vuotiaita, jotka kyytiinsä houkuteltuaan lupaamalla töitä, Corll ajoi nämä kotiinsa. Siellä hän huumasi uhrit ja usein sitoi heidät alasti sänkyynsä tai seinälle vaneriselle kidutusalustalle (engl. torture board), jossa käytti heitä seksuaalisesti hyväkseen sekä kidutti sadistisesti. Lopuksi jopa useiden päivien jälkeen hän yleensä ampui uhrinsa käsiaseella. Ainakin 28 tapausta on varmistettu, mutta uhreja saattaa olla enemmän. Murhat tulivat julki Henleyn surmattua Corllin ampumalla ja niitä alettiin kutsua nimellä *Houstonin massamurhat.*

Vuoden 1970 tietämillä Corll lupasi maksaa rikoskumppanilleen 200 dollaria (vuoden 2016 valuutassa noin 1 000 €) jokaisesta pojasta, jonka nämä saivat houkuteltua Corllin asunnolle uhreiksi.

Corllin tiedetään pakottaneen uhrinsa soittamaan tai kirjoittamaan vanhemmilleen, jotta nämä eivät ihmettelisi näiden poissaoloa.

Murhasarjan tullessa yleiseen tietoon, sitä pidettiin yhtenä pahimpina Yhdysvaltojen historiassa tapahtuneista sarjamurhista.

## Lähteet

## Aiheesta muualla
* Kuvia Dean Corllista ja muita aiheeseen liittyviä kuvia. Kuvatekstit ovat englanniksi.
*Corllin rikoskumppanilta löydetty valokuva. Kuvassa olevaa poikaa ei ole tunnistettu, ja vasemmalla puolella kuvassa olevassa työkalupakissa ovat Corllin kidutusvälineet.
Timo Laitinen (ampumaurheilija)

**Timo Tapio Laitinen** (s. 3. syyskuuta 1972 Juuka) on suomalainen haulikkoampuja, joka kilpailee skeet-ammunnassa. 182 senttimetriä pitkä ja 96 kilogrammaa painava Laitinen edustaa Ala-Hämeen Ampujia.

Laitinen kilpaili skeetissä vuoden 2000 kesäolympialaisissa Sydneyssä sijoittuen 23:nneksi. Vuoden 1998 MM-kilpailuista Barcelonasta Laitinen saavutti kultaa joukkuekilpailusta. Hän on osallistunut urallaan kymmenen kertaa MM-kilpailuihin. EM-kilpailuista Laitinen on saavuttanut pronssia vuodelta 2005 henkilökohtaisesta skeetistä. Hän on ollut mukana EM-kilpailuissa 11 kertaa.

Laitinen toimii poliisina Helsingin poliisilaitoksella. Hän toimii myös muun muassa Eetu Kallioisen valmentajana.

## Lähteet
Tauno Karilaan palkinto

**Tauno Karilaan palkinto** on vuosina 1969–1986 myönnetty kirjallisuuspalkinto, joka myönnettiin lasten- ja nuortenkirjailijoille. 

## Palkitut
* 1969 Polttaa polttaa… Asko Martinheimo 
* 1970 Kivinen biisoni Veikko Haakana 
* 1971 Sebastianin tytär Kaija Pakkanen 
* 1972 Pääkallokiitäjä Asko Martinheimo 
* 1973 Uolevi Nojonen 
* 1974 Herra Huu Hannu Mäkelä 
* 1975 Piura Lasse Raustela 
* 1977 Kovikset Arvi Arjatsalo 
* 1978 Ratsukesä Marvi Jalo 
* 1979 Minä Vincent ja mustat linnut Mirjami Hietala 
* 1980 Röönpöök Uolevi Nojonen 
* 1981 Mä olen kummitus Marja-Liisa Puputti 
* 1982 Heli ryhtyy ystäväksi Simo Ojanen 
* 1983 Aurajoen tyttö Maijaliisa Dieckmann 
* 1984 Tiikeri n:o 15 Pirkko Talvio 
* 1985 Ihanat tomaatit Yvonne Hoffman 
* 1986 Eeva Maria Vuorio 

## Lähteet
Kilikianpihta

**Kilikianpihta** (*Abies cilicica*) on pihtojen (*Abies*) sukuun kuuluva ainavihanta havupuu, joka on alun perin kotoisin Lähi-idästä. Lajin nimi viittaa historialliseen Kilikian alueeseen nykyisessä Turkissa.

## Ulkonäkö

Kilikianpihta on ainavihanta puu, joka kasvaa 25–35-metriseksi. Sen runko voi tulla läpimitaltaan hieman yli kaksimetriseksi. Oksat ovat usein kohenevia ja latvus on kapean kartiomainen. Kaarna on harmaata ja aluksi sileää, mutta halkeilee vanhemmiten levymäisesti. Silmut ovat munanmuotoisia ja pihkattomia.

Neulaset ovat kaksirivisesti ja viistosti verson kärkeä kohti. Ne ovat 20–40 millimetriä pitkiä ja 1,5–3 millimetriä leveitä, väriltään tummanvihreitä päältä ja lähes valkoisia alta. Ilmarakojuovia on 2–3 neulasten yläpinnalla ja 6–7 alapinnalla.

Kävyt ovat punaruskeita, 15–30 senttimetriä pitkiä, 4–6 senttimetriä leveitä ja muodoltaan lieriömäisiä. Käpysuomut ovat muodoltaan viuhkamaisia. Suojussuomut eivät näy käpysuomujen alta. Siemenet ovat punaruskeita ja siivellisiä. Siipi on vastapuikea ja jopa kaksi senttimetriä pitkä.

## Levinneisyys
Kilikianpihta kasvaa luonnonvaraisena Lähi-idässä Turkin, Syyrian ja Libanonin vuoristoalueilla. Se viihtyy 1&nbsp;000–2&nbsp;100 metrin korkeudessa ja kestää enimmillään noin 23–29 celsiusasteen pakkasia.

## Lähteet
Painin maailmanmestaruuskilpailut 2015

**Painin maailmanmestaruuskilpailut 2015** järjestettiin Yhdysvaltain Las Vegasissa 7.–12. syyskuuta 2015. Kilpailujen ohjelmassa olivat kreikkalais-roomalainen paini, vapaapaini ja naispaini.

## Mitalistit
### Kreikkalais-roomalainen paini

### Vapaapaini

### Naispaini

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* Tulokset
Pörssitalon mellakka

**Pörssitalon mellakka** oli Helsingissä 17.–18. elokuuta 1917 tapahtunut yhteenotto, joka johti Helsingin suojeluskunnan perustamiseen.

Kesällä 1917 pahentunut elintarvikepula ja lisääntynyt työttömyys aikaansaivat levottomuuksia ja eräillä paikkakunnilla valtuustot joutuivat piiritetyiksi. Helsingissä väkijoukko, johon kuului työttömiä ja hätäaputyömaiden työläisiä, piiritti 17. elokuuta Pörssitalon, jossa Helsingin kaupunginvaltuusto parhaillaan piti kokoustaan. Piirittäjät vaativat hätäaputyömaiden tuntipalkkojen korottamista ja täyden palkan maksamista erääseen juuri päättyneeseen lakkoon osallistuneille. Piirittäjät, joiden joukossa oli myös venäläisiä sotilaita, alkoivat riisua paikalla olleita miliisin jäseniä aseista ja miliisit joutuivat poistumaan paikalta. Helsingissä oli Venäjän maaliskuun vallankumouksen jälkeen keväällä 1917 poliisilaitoksen tilalle muodostettu miliisi, jota johti pietarinsuomalainen bolševikkeihin kuulunut Kustaa Rovio.

Rovio aseisti tässä tilanteessa poliisilaitoksen patukoilla noin sadan nuoren miehen vapaaehtoisjoukon, jonka porvarilliset aktivistit olivat järjestäneet paikalle. Ratsain ja jalan liikkuneet, valkoisin käsivarsinauhoin ja patukoin varustautuneet vapaaehtoiset saivat sitten piirittäjäjoukon hajotettua ja joukon johtajat pidätettyä. Tästä vapaaehtoisjoukosta porvarilliset muodostivat seuraavina päivinä Helsingin ensimmäisen suojeluskunnan.

Senaatintorilla pidettiin 18. elokuuta kansankokous, jossa sosialidemokraattista puoluetta ja Roviota arvosteltiin kiivaasti porvarillisiin vapaaehtoisiin turvautumisesta. Paikalla olleet venäläiset puhujat lupasivat aseita työläisille. Edellisenä iltana perustettu porvarillinen järjestysjoukko hajotti patukoilla myös tämän kokouksen ja Rovio kehotti vastuuntuntoisia työläisiä pysymään poissa Senaatintorilta. Rovio sai tukea Työmies-lehdeltä, joka julkaisi 19. elokuuta asiasta pääkirjoituksen otsikolla *Epäjärjestys on tuomittava*, ja tämän jälkeen vastaavat järjestyshäiriöt päättyivätkin Helsingissä.

Yhteenoton seurauksena Helsingin työväenjärjestöjen eduskunta arvosteli Roviota siitä, että tämä oli turvautunut porvarillisten vapaaehtoisten apuun ja piti sitä huonosti harkittuna. Samalla kuitenkin myönnettiin, että piirittäjien joukossa oli ollut ”edesvastuuttomia huligaaneja” ja Rovio oli ollut päätöstä tehdessään kovan paineen alla. Roviota kiellettiin kuitenkin vastedes turvautumasta samanlaisiin keinoihin. Porvarillisella puolella mellakkaa pidettiin väkivaltana ja anarkiana ja mellakka pyrittiin myös tarkoitushakuisesti esittämään sosialidemokraattien järjestämänä.

## Lähteet
Robertas Javtokas

**Robertas Javtokas** (s. 20. maaliskuuta 1980 Šiauliai, Liettuan SNT, Neuvostoliitto) on liettualainen kilpauransa päättänyt koripalloilija.

Sentterinä pelannut Javtokas edusti vuosina 2000–2006 kotimaansa suurseura BC Lietuvos Rytasia, jossa hän voitti muun muassa Liettuan mestaruuksia, Eurocupin ja Baltian liigan. Kreikkalaisessa Panathinaikosissa hän voitti vuonna 2007 Euroliigan, Kreikan mestaruuden ja Kreikan cup-mestaruuden. San Antonio Spurs varasi hänet 55. vuorolla NBA:han , mutta hän ei pelannut NBA:ssa.

Liettuan maajoukkueessa Javtokas voitti pronssia vuoden 2010 MM-kilpailuista, EM-hopeaa Sloveniasta 2013 sekä vuoden 2015 kilpailuista ja EM-pronssia Espanjasta 2007. Kesäolympialaisissa hän sijoittui Liettuan joukkueessa neljänneksi Ateenassa 2004 ja Pekingissä 2008.

Javtokas päätti pelaajauransa kesäkuussa 2017 voitettuaan yhdeksännen Liettuan mestaruutensa.

## Lähteet
* Profiili euroleague.net 
* Robertas Javtokas  acb.com 
* Robertas Javtokas Bio, Stats, and Results  Olympics at Sports-Reference.com 
* Robertas Javtokas Europe Stats Basketball-Reference.com 
* Robertas Javtokas NBA Stats Basketball-Reference.com 
* Robertas Javtokas Stats College Basketball at Sports-Reference.com 

### Viitteet

## Aiheesta muualla

* Profiili FIBA Archive 
* Robertas Javtokas basketball profile eurobasket.com
Aatu Viljanen

**Aatu Viljanen** (s. 20. tammikuuta 1993 Lahti) on suomalainen jääkiekkoilija, joka pelaa Mestis-joukkue Savonlinnan Pallokerhossa. Hän on pelipaikaltaan oikea laitahyökkääjä ja laukoo oikealta.

## Ura
Viljanen on Pelicansin kasvatti. Hän pelasi juniorina myös Kiekkoreippaassa, jonka C-nuorten paras pistemies ja maalintekijä Viljanen oli C-nuorten I-divisioonan runkosarjassa kaudella 2008–2009. Hän sijoittui koko sarjan maalipörssissä toiseksi edellään vain Raahe-Kiekon Henri Äijälä. Viljanen oli K-Reippaan paras maalintekijä myös SM-karsinnoissa yhdeksällä osumallaan. Kaudeksi 2010–2011 hän palasi kasvattajaseuraansa Pelicansiin. Kaudella 2012–2013 Viljanen nousi seuran A-nuorten varakapteeniksi. Kaudella 2013–2014 hän jakoi 19 osumallaan Pelicansin sisäisen maalipörssin voiton Taavi Vartiaisen kanssa, kuten myös kevään 2014 pudotuspeleissä viidellä osumallaan. Viljanen voitti myös koko A-nuorten SM-liigan runkosarjan ylivoimamaalipörssin 13 osumallaan.

Kesäkuussa 2014 Viljanen siirtyi try-outille Mestis-joukkue Heinolan Peliittoihin. Kauden 2014–2015 kynnyksellä hän sai vuoden mittaisen jatkosopimuksen joukkueeseen. Viljasen tulokaskausi Mestiksessä toi 50 runkosarjaottelussa tehot 5+11=16.

Kesällä 2015 Viljanen harjoitteli Peliittojen ohella myös Pelicansin SM-liigajoukkueen mukana. Hänet nostettiin uransa ensimmäiseen liigaotteluun 21. lokakuuta 2015 vieraissa Espoo Bluesia vastaan. Viljanen sai ottelussa jääaikaa 4.34 minuuttia. Hänet nostettiin seuraavan kerran Pelicansin kokoonpanoon 26. joulukuuta 2015 vieraissa Saimaan Palloa vastaan, jolloin Viljanen teki liigauransa avausmaalin. Hän pelasi kauden aikana kaikkiaan kolme SM-liigaottelua. Viljanen oli yhdeksällä osumallaan Peliittojen toiseksi paras maalintekijä Tuukka Rajamäen jälkeen.

Viljanen ehti pelata kaudella 2016–2017 vain kymmenen ottelua, kunnes hänen kautensa päättyi eturistisidevammaan lokakuussa 2016. Kesken kauden 2017–2018, tammikuussa 2008 Viljanen siirtyi loppukauden kattavalla ja yhden optiovuoden sisältävällä sopimuksella Savonlinnan Pallokerhoon.

## Tilastot

## Lähteet
*
*

### Viitteet
Antti Holma Show

**Antti Holma Show** on syys–marraskuussa 2015 MTV3-kanavalla esitetty keskusteluohjelma, jonka isäntänä toimi näyttelijä Antti Holma. Vakiovieraina olivat Kiti Kokkonen, Anna Dahlman, Reino Nordin sekä Kari Ketonen.

Joka jaksossa vieraana oli yksi vaihtuva vieras, jonka kanssa keskusteltiin tietystä aiheesta. Jakson päätteeksi esiintyi vaihtuva musiikkivieras. Ohjelmassa esitettiin myös sketsejä, joissa Holma esiintyy eri rooleissa.

## Jaksot

## Lähteet
Jonas Mačiulis

**Jonas Mačiulis** (s. 10. helmikuuta 1985 Kaunas, Liettuan SNT, Neuvostoliitto) on liettualainen koripalloilija.

Pienenä laitahyökkääjänä pelaava Mačiulis voitti Real Madridissa vuonna 2015 Euroliigan, Espanjan mestaruuden ja Espanjan cupin. Hän on voittanut myös Kreikan, Italian ja Liettuan mestaruudet.

Liettuan maajoukkueessa Mačiulis on voittanut pronssia vuoden 2010 MM-kilpailuista, EM-hopeaa Sloveniasta 2013 sekä vuoden 2015 kilpailuista ja EM-pronssia Espanjasta 2007. Kesäolympialaisissa hän sijoittui Liettuan joukkueessa neljänneksi Pekingissä 2008 ja kahdeksanneksi Lontoossa 2012. Mačiulis valittiin vuoden 2015 EM-kilpailujen tähdistöviisikkoon.

## Lähteet
* Jonas Mačiulis Bio, Stats and Results  Olympics at Sports-Reference.com 
* Jonas Mačiulis Europe Stats Basketball-Reference.com 
* Profiili archive.fiba.com 
* Profiili euroleague.net 
* Jonas Maciulis basketball profile eurobasket.com 
* Jonas Maciulis  acb.com 

### Viitteet
Aku ja 7 ihmettä

**Aku ja 7 ihmettä** on näyttelijä Aku Hirviniemen juontama, MTV3-kanavan viihteellinen matkailuohjelma, jossa tutustutaan maailman seitsemään ihmeeseen. Ensimmäisellä kaudella Hirviniemen kohteita ovat Iguassun putoukset, Petran kaupunki, Taj Mahal, Rio de Janeiron Kristus-patsas, Halonginlahti, Machu Picchu ja Kiinan muuri. Ohjelmasta on kuvattu myös toinen kausi. Toinen tuotantokausi alkoi 11. lokakuuta 2016.

## Jaksot
### Ensimmäinen tuontantokausi

### Toinen tuotantokausi

## Lähteet
Heikki Timonen

**Heikki Timonen** on suomalainen endurokuljettaja. Hän on seitsenkertainen enduron Suomen mestari ja Päijänteen ympäriajon kuusinkertainen voittaja (2005–2010). Hän on ammatiltaan kuljetusalan yrittäjä.

Timonen edusti Salpausselän Moottorikerhoa.

## Lähteet
Aleksi Koskinen

**Aleksi Koskinen** (s. 19. helmikuuta 1992) on suomalainen koripalloilija. Hän pelaa takamiehenä.

Koskinen pelasi Korisliigaa Lappeenrannan NMKY:ssä kolme kautta vuosina 2008–2011. Hän voitti joukkueessa Suomen cupin vuonna 2008. Kaudella 2012–2013 Koskinen pelasi Korisliigaa FoKoPossa. Hän on pelannut myös miesten I-divisioona A:ssa ja nuorten maaotteluita. Syksyllä 2015 Koskinen siirtyi I-divisioona B:ssä pelanneeseen Namika Lappeenrantaan.

## Lähteet
* Aleksi Koskinen  Suomen Koripalloliitto

### Viitteet
Tuomas Nelimarkka

__NOTOC__
**Esko Tuomas Nelimarkka** (1925 Helsinki – 22. heinäkuuta 1997) oli suomalainen taidemaalari ja kuvataiteilija. Hän opiskeli Vapaassa Taidekoulussa, Suomen Taideakatemian koulussa sekä ulkomailla Ruotsin kuninkaallinen taideakatemiassa, Académie de la Grande Chaumièressa ja Antwerpenin taideakatemiassa. Nelimarkan ensimmäinen näyttely oli Helsingissä vuonna 1945. Hän sai Belgian hallituksen stipendin vuonna 1955. Nelimarkan isä oli taidemaalari Eero Nelimarkka. 

Nelimarkka osallistui moniin Suomen Taiteilijain näyttelyihin, Suomen Taideakatemian kolmivuotisnäyttelyihin ja Nuorten näyttelyihin sekä Suomen Kuvataidejärjestöjen Liiton näyttelyyn.

## Julkinen taide
Nelimarkka on tehnyt maalauksen *Talvimaisema* Härmän sairaalaan sekä maalauksen *Kevättalvi* Yritys Oy Konsultoinnille Lappeenrantaan.

## Lähteet
*Kuvataiteilijamatrikkeli, Esko Tuomas Nelimarkka

## Aiheesta muualla
*Kirjav@ - Kansallisgallerian kirjaston kokoelmatietokanta, Tuomas Nelimarkka
*Suomalaisen kuvataiteen bibliografia, Tuomas Nelimarkka
*
Youngstownin osavaltionyliopisto

**Youngstownin osavaltionyliopisto** (, lyh. **YSU**) on yhdysvaltalainen julkinen yliopisto, joka sijaitsee Youngstownissa, Ohion osavaltiossa. Noin 14&nbsp;000 opiskelijan yliopisto on perustettu vuonna 1908.

Yliopiston urheilujoukkueet tunnetaan nimellä *Youngstown State Penguins*. Penguins urheilee NCAA:n I-divisioonassa, amerikkalaisen jalkapallon joukkuetta lukuun ottamatta Horizon League -konferenssissa.

## Lähteet

## Aiheesta muualla

* Virallinen verkkosivusto
György Kulin

**György Kulin** (28. tammikuuta 1905 Nagyszalonta, Unkari – 22. huhtikuuta 1989 Budapest, Unkari) oli unkarilainen astronomi. 

Hän löysi 21 asteroidia ja yhdessä muiden kanssa hän löysi komeetan C/1942 C1 (Whipple-Bernasconi-Kulin). 

Lisäksi hän kirjoitti tieteiskirjallisuutta.

## Lähteet

## Aiheesta muualla
*Kulin György emlékoldal (Remembering György Kulin) – Laaja verkkosivusto Kulinin syntymän satavuotismuistoksi.
Tellef Dahll

**Tellef Dahll** (10. huhtikuuta 1825 Kragerø – 17. kesäkuuta 1893 Kviteseid) oli norjalainen geologi. Vuodesta 1858 lähtien hän johti Norjan geologista kartoitusta yhdessä Theodor Kjerulfin kanssa. Dahllin 1860-luvun puolivälissä Finnmarkissa tekemien tutkimusten yhteydessä hän löysi kultaa myös Tenojoen Suomen puoleiselta rannalta. Dahllin havaintojen johdosta Suomen vuorihallitus lähetti kesällä 1868 retkikunnan etsimään kultaa Lapista. Sitä löydettiin lopulta Ivalojoen varrelta ja kaksi vuotta myöhemmin alkoi ns. Ivalojoen kultaryntäys.

Vuonna 1999 valmistuneessa elokuvassa *[[Lapin kullan kimallus]]* Dahllia esittää norjalainen näyttelijä Knut Husebø.

## Lähteet
Venäläiskivi

**Venäläiskivi** on siirtolohkare nykyään Äänekosken kaupunkiin kuuluvassa Koivistonkylässä entisen Äänekosken maalaiskunnan alueella. Se sijaitsee aivan museotienä olevan Koiviston paikallistien vieressä. 

Kivi on rauhoitettu, ja se sekä lähellä oleva, perimätietoon perustuva hautapaikka kuuluvat Museoviraston ylläpitämään muinaisjäännösrekisteriin.

Kiven merkitys liittyy kylässä sattuneen Suomen sodan Koiviston kahakan muistamiseen. Kiveen on kiinnitetty taistelusta kertova muistokyltti, ja sen vieressä on myös opastaulu.

## Koiviston kahakka

Venäläiset valloittivat Koiviston vuoden 1808 maaliskuun lopulla. Joukot ottivat haltuunsa viljamakasiinin, joka oli rakennettu noin vuonna 1776. Makasiinia vartioi 60–70 sotilaan osasto, joka piti majaa kievarissa. Johan August Sandels valtasi Kuopion takaisin venäläisiltä. Ruotsalaisjoukot etenivät etelään päin vallaten venäläisiltä näiden varastoja ja omia varastojaan takaisin. Everstiluutnantti Fahlander lähestyi 30. toukokuuta 1808 vastaisena yönä Koivistoa pohjoisesta, ja tarkoitus oli saartaa kylä, tehdä valehyökkäys ja katkaista vihollisen pakotie. Taistelu alkoi kuitenkin ennenaikaisesti, koska kylässä tehtiin hälytys. Fahlanderin kajaanilaisjoukot syöksyivät venäläisten kimppuun ”hurraata huutain ja pajunetit tanassa”. Venäläiset tulivat ilmeisesti kuitenkin yllätetyiksi, koska makasiini onnistuttiin valloittamaan. Fahlanderin tappiot olivat viisi haavoittunutta jääkäriä. Venäläisiltä kaatui 11 miestä, loput säntäsivät pakoon, ja iso osa pääsikin. 27 sotilasta saatiin kiinni, heistä yhdeksän oli haavoittunut. Kaatuneet venäläissotilaat haudattiin Venäläiskiven taakse tieltä nousevaan rinteeseen. Makasiini jouduttiin hyökkäyksen pelossa jättämään jo seuraavana päivänä. Koska hevosia ei ollut, mukaan saatiin vain ”56 mattoa jauhoa ja 4 mattoa ryynejä”. – *Matto* tarkoittaa edellisessä isokokoista, tavallisesti niinistä jauhosäkkiä tai säkkiä, joissa esimerkiksi 1800-luvulla tuotiin viljaa Venäjältä Suomeen.

## Lähteet
* 

### Viitteet

## Aiheesta muualla
Piemonten ja Lombardian pyhät vuoret

**Piemonten ja Lombardian pyhät vuoret** on Unescon maailmanperintöluettelon kohde, johon kuuluu yhdeksän uskonnollista rakennusryhmää Italian Piemonten ja Lombardian alueilla.

## Historia
Pyhiä vuoria alettiin perustaa Eurooppaan 1400- ja 1500-lukujen vaihteessa, jolloin etsittiin vaihtoehtoisia rukouspaikkoja Jerusalemin ja Palestiinan pyhillä kohteille, joihin pääseminen oli vaikeutunut muslimikulttuurin levitessä nopeasti. Pyhän haudan kirkon fransiskaanit valitsivat Milanon herttuakuntaan kuuluneen Varallon, Toscanan Montaionen ja Bragan Portugalin pohjoisosista paikoiksi, joihin rakennettaisiin ”Uusi Jerusalem”.

Trenton kirkolliskokouksen (1545–1563) jälkeen pyhiä vuoria alettiin käyttää uuteen tarkoitukseen. Niiden alettiin käyttämään uskonpuhdistusta vastaan taistelemiseen. Uusia pyhiä vuoria rakennettiin julistusten konkreettisiksi ilmentymiksi. Tämän seurauksena niissä käytetty arkkitehtuuri yhtenäistyi.

Erityisen vahvana taustavaikuttajana toimi Milanon piispa Carlo Borromeo, joka Trenton kirkolliskokouksen jälkeen rakennutti Varallon kohteen valmiiksi ja jatkoi sen jälkeen muiden vastaavien parissa. Pyhiä vuoria rakennettiin tämän jälkeen 1700-luvun puoliväliin mennessä Creaan, Ortaan, Vareseen, Oropaan, Ossuccioon, Ghiffaan, Domodossolaan ja Valpergaan. Pyhiä vuoria rakennettiin vielä koko 1700-luvun, mutta monet sen ajan kohteista edustavat eri tyyliä eikä niille ollut enää vastaavaa uskonnollista tarkoitusta tai taiteellisia elementtejä kuin 1500- ja 1600-luvuilla rakennetuilla.

Pyhien vuorien järjestelmällinen konservointi alkoi vasta 1980. Niihin oli aiemmin tehty satunnaisia korjauksia, joista osa oli saattanut muuttaa alkuperäistä ulkoasua hyvin voimakkaasti, mutta rakennelmat olivat olleet myös pitkiä aikoja hylättyinä, ja ne olivat rapistuneet.

## Lähteet
*

### Viitteet

## Aiheesta muualla
*Kohde Unescon maailmanperintöluettelon sivuilla 
*SacriMonti.net
RN Impetuoso

**RN Impetuoso** () oli Italian kuninkaallisen laivaston vuonna 1943 valmistunut Ciclone-luokan torpedovene.

## Valmistus

Alus tilattiin Riva Trigososta Cantieri del Tirrenolta, missä köli laskettiin 15. elokuuta 1941. Alus laskettiin vesille 20. huhtikuuta 1943 ja liitettiin laivastoon vielä samana vuonna 7. kesäkuuta.

## Palvelus
Miehistönsä upottama 11. syyskuuta 1943.

## Lähteet
*
*
*

### Viitteet
Sojuz TMA-07M

**Sojuz TMA-07M** () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 19. joulukuuta 2012 Baikonurin kosmodromilta Kazakstanista mukanaan kolme avaruuslentäjää ja rahtia asemalle.

Avaruuslennolle osallistuneet toimivat ISS-aseman Retkikunta 34:n täydennysmiehistönä. 
Alus toimi ISS:n pelastusaluksena kunnes palasi maahan toukokuussa 2013.

## Miehistö
* Roman Romanenko, Venäjän avaruusjärjestö, päällikkö
* Chris Hadfield, Kanadan avaruusjärjestö
* Thomas H. Marshburn, NASA

### Varamiehistö
* Fjodor Jurtšihin, Venäjän avaruusjärjestö, päällikkö
* Luca Parmitano, ESA
* Karen Nyberg, NASA

## Lähteet

## Aiheesta muualla
RN Monsone

**RN Monsone** () oli Italian kuninkaallisen laivaston vuonna 1942 valmistunut Ciclone-luokan torpedovene.

## Valmistus

Alus tilattiin Castellammare di Stabiasta Navalmeccanicalta, missä köli laskettiin 18. kesäkuuta 1941. Alus laskettiin vesille 7. kesäkuuta 1942 ja liitettiin laivastoon vielä saman vuoden lopulla 28. marraskuuta.

## Palvelus
Alus upotettiin 1. maaliskuuta 1943.

## Lähteet
*
*
*

### Viitteet
Japanin rugby union -maajoukkue

**Japanin rugby union -maajoukkue** edustaa Japania rugby unionin maajoukkuekilpailuissa. Sitä hallinnoi vuonna 1926 perustettu Japan Rugby Football Union.

Japani on selviytynyt jokaiseen MM-lopputurnaukseen. Ensimmäisen kerran se selviytyi pudotuspeleihin 2019 voitettuaan alkulohkonsa puhtaalla pelillä. Puolivälierissä se hävisi Etelä-Afrikalle. Aiemmissa kisoissa se oli voittanut yhden ottelun 1991 sekä kolme ottelua 2015, jolloin se kukisti muun muassa Etelä-Afrikan pistein 34–32. Pahimman MM-tappionsa se on kärsinyt Uutta-Seelantia vastaan 1995 pistein 17–127.

Japani on voittanut Aasian-mestaruuden lukuisia kertoja, samoin Asian Five Nations Cupin. World Rugby Pacific Nations Cupin Japani voitti 2011, 2014 ja 2019.

Japani oli toukokuussa 2020 kansainvälisen rugbyliitto IRB:n rankingissa yhdeksännellä sijalla.

## Lähteet

## Aiheesta muualla
Pitkäsenkylä

**Pitkäsenkylä** sijaitsee Kalajoella, joen pohjoisrannalla. 
Kylä on sijoittunut Kalajoen keskustan ja Tyngän kylän välille, Kalajoelta joen pohjoispuolta Alavieskaan johtavan tien molemmin puolin. Vuonna 2013 kylässä oli 644 asukasta, mikä merkitsi 2&nbsp;%:n kasvua vuoteen 2000 verrattuna.

Pitkäsenkylällä on säilyneiden veroluetteloiden mukaan ollut asutusta jo 1500-luvun alkupuolelta lähtien.
Kylällä sijaitsi vuosina 1556–1595 Kalajoen toinen kirkko, josta se myöhemmin purettiin ja siirrettiin Pohjankylän alapäähän. Kalajokilaakson kulttuurimaisema välillä Pitkäsenkylä-Nuoranperä-Hihnanperä sisältää runsaasti perinteistä rakennuskantaa. Pitkäsenkylässä on vanhoja asuinrakennuksia mm. Tavastin (Saukko), Kivirinnan, Niemelän, Alanauhan ja Nauhan tiloilla. Koulutoiminta alkoi Pitkäsenkylässä 1914 ja lopetettiin 2003.

Kylässä toimii useita yrityksiä. Näistä tunnetuimmat ovat Topi-Kalustaja Oy (Topi-keittiöt) ja Penttilän perunatila sekä Kalajoen Neliveto Oy. Kylällä on myös suuria lypsykarjatiloja sekä  hevostiloja. Suomen suurin tuulipuisto, Mustilankankaan tuulivoimapuisto (2015), rajoittuu Pitkäsenkylän peltoihin kylän koillispuolella.

Kylän yhdistystoiminta on vilkasta. Pitkäsenkylän Maa- ja Kotitalousnaiset saivat vuonna 2013 jaetun Maa- ja Kotitalousnaisten valtakunnallisen tunnustuspalkinnon yhdessä Seinäjoen Maa- ja Kotitalousnaisten kanssa. Maa- ja kotitalousnaisten Keskuksen hallitus antoi tunnustusta yhdistysten yhteistoiminnasta, näkyvyydestä sekä Maa- ja kotitalousnaisten yhteisten asioiden eteenpäin viemisestä.
 
Pitkäsenkylän maa- ja kotitalousnaisten toiminta kokoaa kyläläisiä yhteen niin säännöllisillä kahvitapaamisilla ja jumppatuokioilla kuin erilaisilla retkillä, kursseilla, tapahtumilla ja talkoilla. Yhdistys on järjestänyt muun muassa lounastapahtumia kyläläisille, laturetkiä ja huivinvaihtopäiviä. Naiset osallistuvat ahkerasti Keski-Pohjanmaan maa- ja kotitalousnaisten piirikeskuksen tapahtumiin ja järjestön valtakunnallisiin kampanjoihin. Jäseniä yhdistyksessä vuonna 2014 oli 95.

## Lähteet

## Aiheesta muualla
* http://pitkasenkyla.blogspot.fi/
* http://pitkasenkyla.blogspot.fi/p/pitkasenkylan-kirja.html
* https://www.jokapaikka.fi/talo/Kalajoentie+278+85100+Kalajoki 
* http://www.kalajoki.fi
RN Indomito

**RN Indomito** () oli Italian kuninkaallisen laivaston vuonna 1943 valmistunut Ciclone-luokan torpedovene.

## Valmistus

Alus tilattiin Riva Trigososta Cantieri del Tirrenolta, missä köli laskettiin 10. tammikuuta 1942. Alus laskettiin vesille 6. heinäkuuta 1943 ja liitettiin laivastoon kuukautta myöhemmin 4. elokuuta.

## Palvelus
Alus luovutettiin 1949 sotakorvauksena Jugoslavialle, joka liitti sen laivastoonsa nimellä *Triglav* (RE-51). Alus varustettiin yhdysvaltalaisella elektroniikalla. Se poistettiin alusluettelosta 1971. 

## Lähteet
*
*
*

### Viitteet
Franz-Josef Kemper

**Franz-Josef Kemper** (s. 30. syyskuuta 1945 Hopsten) on saksalainen keskimatkojen juoksija. Kemperin aktiivivuodet olivat 1964–1973. Tänä aikana hän voitti viisi kertaa Länsi-Saksan 800 metrin mestaruuden vuosina 1965, 1966, 1967, 1970 ja 1971. Lisäksi hänellä on joukko halli- ja viestimestaruuksia.

Vuodesta 1966 tuli Kemperin nimi kansainväliseen tietoisuuteen. Hän sivusi Jürgen Mayn edellisenä vuonna juoksemaa 1 000 metrin ME:tä 2.16,2 Hannoverissa heinäkuussa 1966. Seuraavassa kuussa hän juoksi myös Hannoverissa uuden 800 metrin Euroopan ennätyksen parantamalla Roger Moensin 11 vuotta vanhaa ennätystä aikaan 1.44,9. Samana kesänä hän oli mukana nelikossa, joka teki uuden 4 × 800 metrin ME:n. Syyskuussa 1966 järjestettyihin Budapestin EM-kisoihin Kemper matkusti suosikkina. Loppukilpailussa hän hävisi aivan yllättäen itäsaksalaiselle tittelin puolustajalle Itä-Saksan Manfred Matuschewskille, joka taistelun jälkeen löi Kemperin kymmenyksellä.

Seuraavina vuosina Kemper saavutti myös menestystä. Matuschewski voitti Kemperin jälleen vuoden 1967 Eurooppa cupin finaalissa Kiovassa. Vuoden 1967 Tokion Universiadeissa Kemper sijoittui hopealle samalla ajalla voittajan Ralph Doubellin kanssa. Seuraavan vuoden Meksikon olympialaisissa Kemper eteni välieriin. Vuoden 1970 Torinon Universiadeissa Kemper otti mestaruuden. Kotiolympialaisissaan vuonna 1972 Münchenissä Kemper sijoittui neljänneksi.

## Urheilu-uran jälkeinen aika
Kemper opiskeli liikuntaa, saksan kieltä ja kirjallisuutta Münsterin yliopistossa ja sosiologiaa Darmstadtin teknillisessä yliopistossa. Darmstadtissa hän väitteli tohtoriksi vuonna 1980.

Vuodesta 2000 alkaen Kemper on toiminut Rheinland-Pfalzin osavaltion apulaisjohtajana ja johtajana urheiluosastolla. Vuodesta 2003 alkaen Kemper nimitettiin vuoden 2006 jalkapallon MM-kisojen järjestelytoimikuntaan.

Vuonna 1989 Kemper avioitui saksalaisen 800 metrin olympiajuoksijan Sylvia Schenkin kanssa.

## Lähteet

## Julkaisut
* Franz-Josef Kemperin julkaisut
Pasi Wedman

**Pasi Wedman** (s. 21. maaliskuuta 1975 Kuusamo) on suomalainen uransa jo päättänyt riistamaaliammunnan maailmanmestari. Wedman oli aktiiviurallaan 169 senttimetriä pitkä ja painoi 63 kilogrammaa.

Wedman oli mukana vuoden 2000 kesäolympialaisissa Sydneyssä, jossa hän sijoittui neljänneksi 10 metrin olympiakiväärissä. Hän jäi pronssimitalista vain 5,3 pistettä. MM-kilpailuista Wedman on saavuttanut yhden kullan, yhden hopean ja kaksi pronssia. Jokainen mitali on tullut joukkuekilpailuista. EM-kilpailuista hänellä on neljä hopeaa ja kaksi pronssia. Poikien tasolla Wedman voitti MM-kultaa 10 metrin olympiakiväärissä vuonna 1994 ja edeltävänä vuonna EM-kultaa samasta lajista silloisella nuorten maailmanennätyksellä.

Maailmancupin finaalissa vuonna 1997 Luganossa Wedman sijoittui kolmanneksi 10 metrin olympiakiväärissä. Hänellä on kaksi maailmancupin osakilpailun kakkossijaa ja yksi kolmossija.

Uransa jälkeen Wedman on toiminut Suomen nuorten olympiakiväärivalmentajana.

## Lähteet
Vasil Lobžanidze

**Vasil Lobžanidze** (, s. 14. lokakuuta 1996 Tbilisi) on georgialainen rugby union -pelaaja, joka edustaa kotimaansa pääsarjassa pelaavaa RC Armazi Tbilisiä ja Georgian rugby union -maajoukkuetta. Pelipaikaltaan 175 senttimetriä pitkä ja 75 kilogrammaa painava Lobžanidze on linkki.

Lobžanidze debytoi Georgian rugby union -maajoukkueessa helmikuussa 2015. Hän kuuluu maajoukkueeseen myös saman vuoden MM-kilpailuissa, joissa hän teki debyyttinsä Tongaa vastaan ollen MM-kisahistorian nuorin pelaaja 18 vuoden ja 340 päivän iässä.

## Lähteet
Algerianpihta

**Algerianpihta** (*Abies numidica*) on pihtalaji (*Abies*). Se on ainavihanta havupuu, joka kasvaa luonnossa vain hyvin pienellä vuoristoalueella Algeriassa. Laji on luokiteltu äärimmäisen uhanalaiseksi.

## Ulkonäkö

Algerianpihta on ainavihanta havupuu, joka kasvaa enimmillään noin 25 metriä korkeaksi. Harmahtava kaarna on aluksi sileää ja vanhemmiten tulee uurteiseksi. Tiheäoksainen latvus on kartiomainen. Oksat ovat siirottavia. Versot ovat kiiltäviä ja kaljuja. Tummanruskeat silmut ovat munanmuotoisia.

Neulaset ovat tiheässä. Ne ovat 1,5–2 senttimetriä pitkiä, jäykkiä ja tummanvihreitä. Kävyt ovat lieriömäisiä, 15–20 senttimetriä pitkiä ja 3,5–5,5 senttimetriä leveitä. Suojussuomut eivät näy suurten, noin kolme senttimetriä leveiden käpysuomujen alta.

## Levinneisyys
Algerianpihta kasvaa luonnonvaraisena vain pienellä alueella Atlasvuoristoon kuuluvalla Kabylian vuoristoalueella Algeriassa 1&nbsp;300–2&nbsp;000 metrin korkeudessa. Se kasvaa vuoristometsissä yhdessä atlassetrin (*Cedrus atlantica*), euroopanmarjakuusen (*Taxus baccata*), euroopanorjanlaakerin (*Ilex aquifolium*) ja marokontammen (*Quercus canariensis*) kanssa.

## Lähteet
Kim Nilsson

**Kim Nilsson** (s. 28. maaliskuuta 1988 Öölanti) on ruotsalainen salibandyn pelaaja, joka edustaa ruotsalaista FBC Kalmarsundia kaudella 2016-2017 ja Ruotsin salibandymaajoukkuetta. Pelipaikaltaan 193 senttimetriä pitkä vasenkätinen Nilsson on hyökkääjä.

Nilsson on Färjestadens IBK:n kasvatti. Hän siirtyi myöhemmin AIK Innebandyyn, jossa hän voitti Ruotsin mestaruuden vuonna 2012. Vuonna 2014 Nilsson siirtyi Sveitsin liigan Grasshoppersiin. Näin ollen hänestä tuli historian kovapalkkaisin salibandyn pelaaja.

Nilsson on voittanut Ruotsin salibandymaajoukkueen kanssa MM-kultaa sekä vuosina 2012 että 2014. Molemmilla kerroilla Nilsson on valittu turnauksen parhaaksi pelaajaksi ja myös tähdistökentälliseen. Hänellä on myös MM-hopeaa vuodelta 2010 Suomesta, MM-hopeaa 2016 Riian kisoista sekä hopeaa 2018 Prahan MM-kisoista.

## Lähteet
Angry Birds -elokuva

**Angry Birds -elokuva** () on vuonna 2016 ensi-iltansa saanut suomalais-yhdysvaltalainen tietokoneanimoitu toimintakomedia, jonka ovat ohjanneet Clay Kaytis ja Fergal Reilly. Se perustuu suomalaisen peliyhtiö Rovion samannimiseen videopelisarjaan. Elokuvan pääosissa näyttelevät Jason Sudeikis, Josh Gad, Danny McBride, Bill Hader, Maya Rudolph, Kate McKinnon, Sean Penn, Tony Hale, Keegan-Michael Key ja Peter Dinklage.

Elokuvassa seurataan Red-nimisen linnun elämää, joka kärsii vihanhallintaongelmista. 

*Angry Birds -elokuva* on maailman ensimmäinen mobiilipelin pohjalta  tehty elokuva. Elokuvan budjetti oli noin 65 miljoonaa euroa, ja sen markkinointiin varattiin noin sata miljoonaa euroa.

Elokuva tuotti avausviikonloppunaan toukokuun puolivälissä noin 38 miljoonaa euroa, ja se oli lipputulojen ykkönen lähes 40 maassa. Myös Suomessa se oli viikonlopun katsotuin, ja sen kävi katsomassa yli 68&nbsp;000 ihmistä.

Yhdysvalloissa *Angry Birds -elokuvan* ensi-ilta oli 20. toukokuuta. Lähes neljässä tuhannessa teatterissa jakeluun tullut elokuva tuotti viikonloppuna lähes 40 miljoonan dollarin lipputulot ja oli viikonlopun katsotuin. Elokuva oli viikonvaihteen katsotuin myös Kiinassa, jossa se tuotti lähes 30 miljoonaa dollaria.

Maailmanlaajuisesti elokuva oli tuottanut toukokuuhun 2017 mennessä 350 miljoonan dollarin lipputulot. Suomessa elokuva sai lähes 330&nbsp;000 katsojaa, ja se onkin Suomen katsotuin kotimainen animaatioelokuva.

Elokuvasta tehtiin jatko-osa *[[Angry Birds -elokuva 2]]*, joka sai ensi-iltansa elokuussa 2019. Elokuvan tuottaa Columbia Pictures ja sen levittää Sony Pictures.

## Palkinnot
Vuonna 2017 *Angry Birds* voitti audiovisuaalisen alan Hulda-vientipalkinnon, jonka myönsi elokuva- ja televisioalan vientiorganisaatio Favex (nykyisin Audiovisual Finland).

## Ääninäyttelijät

Suomenkielisen version sivurooleista vastaavat Elina Knihtilä, Joonas Nordman, Essi Hellén, Pasi Ruohonen, Peter Kanerva, Santtu Karvonen, Kiti Kokkonen, Antti Matikainen, Ella Pyhältö, Aku Laitinen, Hanna Kaila, Luca Elshout, Iris Kovalainen, Neve Sirkiä, Waltteri Helisalo, Luca Vieri, Seera Alexander, Jaajo Linnonmaa, Anni Hautala, Sanni, Jari Sillanpää, Pinja Hanski, Verna Kossila, Tarja Alexander, Juho Nummela ja Olli-Pekka Louniala. Ohjauksesta vastaa Antti L. J. Pääkkönen.

## Lähteet

## Aiheesta muualla
*
*
*
*
*
Kamferisulfonihappo

**Kamferisulfonihappo** (C10H16SO4) on sulfonihappoihin kuuluva orgaaninen yhdiste. Yhdistettä käytetään orgaanisissa synteeseissä katalyyttinä ja optisesti aktiivisten yhdisteiden resoluutioissa.

## Ominaisuudet
Huoneenlämpötilassa kamferisulfonihappo on valkoista ja hygroskooppista kiteistä ainetta. Yhdiste liukenee hyvin veteen ja etanoliin, etikkahappoon, etyyliasetaattiin, dikloorimetaaniin ja bentseeniin, mutta ei dietyylieetteriin. Muiden sulfonihappojen tavoin yhdiste on suhteellisen vahva happo. Kamferihappo on optisesti aktiivinen yhdiste ja sen d-enantiomeerin ominaiskiertokyky vesiliuoksessa on +21,5.

## Valmistus ja käyttö
Kamferisulfonihappoa valmistetaan kuumentamalla kamferia ja väkevää rikkihappoa etikkahappoanhydridin läsnä ollessa. Reaktion ensimmäisessä vaiheessa kamferin karbonyyliryhmä vastaanottaa protonin ja yhdisteelle tapahtuu Wagner–Meerwein-toisiintuminen. Tässä reaktiossa muodostuvasta karbokationista eliminoituu protoni, jolloin muodostuu hydroksikamfeenijohdannainen, joka reagoi rikkihaposta muodostuneen elektrofiilin kanssa additioreaktiolla muodostaen toisen karbokationin, joka toisiintuu kamferisulfonihapoksi.
:

Kamferisulfonihappoa käytetään paljon kiraalisten amiinien, aminohappojen ja alkoholien enantiomeerien erottamiseen resoluutiolla. Esimerkiksi lääketeollisuudessa yhdistettä käytetään muun muassa ampisilliinin, dekstropropoksifeenin ja kloramfenikolin resoluutioon. Yhdistettä voidaan käyttää myös happamana katalyyttinä valmistettaessa asetaaleja tai suojattaessa alkoholeja dihydropyraanin avulla. Lisäksi kamferisulfonihappoa voidaan käyttää kiraalisena apuaineena ja siitä valmistetaan myös muita enantiomeerien erotukseen käytettäviä kemikaaleja kuten kamferisultaamia eli bornaanisultaamia. Yhdistettä myydään sekä vapaana happona että natrium- tai kalsiumsuolana. Kamforisulfonihappoa voidaan käyttää myös kiraalisena doupanttina sähköäjohtavissa polymeereissä.

## Lähteet
Tb 82F -luokka

**Tb 82F -luokka** oli Itävalta-Unkarin laivaston ensimmäisessä maailmansodassa palvellut kuudentoista aluksen muodostama torpedoveneluokka. Luokka tunnetaan myös nimellä 250 tonnin torpedoveneiden F-ryhmänä eli alaluokkana.

## Alukset
Danubius valmisti alukset sekä Porto Rén (nyk. Kraljevica) että Bergudin (nyk Brgud) telakoillaan.

## Lähteet
*
*

### Viitteet
Niko Mikkola

**Niko Mikkola** voi tarkoittaa seuraavia henkilöitä:

*Niko Mikkola, vuonna 1974 syntynyt suomalainen jääkiekkoilija, pelipaikaltaan hyökkääjä
*Niko Mikkola, vuonna 1996 syntynyt suomalainen jääkiekkoilija, pelipaikaltaan puolustaja
*Niko Mikkola, vuonna 1997 syntynyt suomalainen jääkiekkoilija, pelipaikaltaan puolustaja
Sergej Milinković-Savić

**Sergej Milinković-Savić** (, s. 27. helmikuuta 1995 Lleida, Espanja) on serbialainen jalkapalloilija, joka edustaa Saudi-Arabian valioliigassa pelaavaa Al-Hilalia. Oikeajalkainen Milinković-Savić on pelipaikaltaan keskikenttäpelaaja.

## Seurajoukkueura
Milinković-Savić aloitti uransa Serbian superliigan FK Vojvodinassa, jossa hän pelasi kaudella 2013–2014 13 ottelua tehden kolme maalia ja voittaen Serbian cupin. Heinäkuussa 2014 hän siirtyi Belgian Jupiler Pro Leaguen KRC Genkiin, jossa hän pelasi 24 ottelua tehden viisi maalia.

Elokuussa 2015 Milinković-Savić siirtyi Italian Serie A:n Lazioon. Hän teki debyyttinsä Serie A:ssa samassa kuussa Bolognaa vastaan. Ensimmäisellä kaudellaan hän pelasi 25 Serie A -ottelua ja teki niissä yhden maalin, tammikuussa Fiorentinaa vastaan. Kaudella 2016–2017 hän teki 34 Serie A -ottelussa neljä maalia ja seuraavalla kaudella 35 Serie A -ottelussa 12 maalia. Tämän jälkeen hänen kausittaiset ottelumääränsä Serie A:ssa olivat 31, 37, 32, 37 ja 36 sekä maalimääränsä vastaavasti viisi, seitsemän, kahdeksan, yksitoista ja yhdeksän.

Kaudella 2018–2019 Milinković-Savić voitti Lazion joukkueessa Italian cupin ja teki maalein 2–0 päättyneessä loppuottelussa joukkueensa ensimmäisen maalin. Hän pelasi Mestarien liigassa seitsemän ottelua kaudella 2020–2021. Eurooppa-liigassä hän pelasi eri kausina yhteensä 38 ottelua ja teki niissä seitsemän maalia.

## Maajoukkueura
Milinković-Savić on edustanut Serbiaa monissa eri nuorten maajoukkueissa. Vuonna 2013 hän voitti alle 19-vuotiaiden kanssa ikäluokan EM-kultaa. Milinković-Savić oli mukana voittamassa myös alle 20-vuotiaiden maailmanmestaruutta vuonna 2015 pelaten turnauksessa kuudessa ottelussa onnistuen maalinteossa kerran. Hänet valittiin turnauksen kolmanneksi parhaaksi pelaajaksi ja palkittiin Bronze Shoella.

Aikuisten maajoukkuetasolla Milinković-Savićilla oli mahdollisuus edustaa joko Serbiaa, synnyinmaataan Espanjaa tai Bosniaa ja Hertsegovinaa, jossa hänen isänsä on syntynyt. Hän valitsi Serbian ja on pelannut kesäkuun 9. päivään 2024 mennessä maajoukkueessa 51 ottelua ja tehnyt niissä yhdeksän maalia. Hän pelasi MM-kilpailuissa 2018 täyden ajan joukkueensa kaikissa kolmessa ottelussa. MM-kilpailuissa 2022 hän pelasi avauskokoonpanossa Serbian kaikissa kolmessa ottelussa ja teki maalin Kamerunia vastaan.

## Muuta
Milinković-Savić syntyi Espanjassa, jossa hänen isänsä, bosniahertsegovinalaissyntyinen Nikola Milinković pelasi tuolloin jalkapalloa. Myös Milinković-Savićin pikkuveli, Vanja Milinković-Savić on ammattilaisjalkapalloilija, pelipaikaltaan maalivahti, ja alle 20-vuotiaiden maailmanmestari.

## Saavutukset
**[[FK Vojvodina]]**
* Serbian cup: 2013-2014

**[[SS Lazio]]**
* Italian cup: 2018-2019

**[[Serbian jalkapallomaajoukkue|Serbia]]**
* Alle 19-vuotiaiden EM-kilpailut: kultaa (2013)
* Alle 20-vuotiaiden MM-kilpailut: kultaa (2015)

### Henkilökohtainen
* Alle 20-vuotiaiden MM-kilpailuiden kolmanneksi parhaan pelaajan Bronze Shoe -palkinto: 2015

## Lähteet
Zsh

**Zsh** (**Z shell**) on POSIX-yhteensopiva komentotulkki. Alkuperäinen kehittäjä on Paul Falstad.

Se on ollut oletuskomentotulkkina vuodesta 2019 lähtien macOS:llä, ja vuodesta 2020 lähtien Kali Linuxilla. Zsh löytyy useimpien Linux-jakeluiden pakettivarastosta ja on siten helposti asennettavissa.

Zsh on laajennettavissa liitännäisillä. Suosittuja vaihtoehtoja liitännäisten hankintaan ja hallintaan ovat Antigen ja Oh My Zsh. Z shellin ulkoasu on muokattavissa.

Joitakin eroja Bashiin verrattuna ovat mm. kattavampi parametrien ja tiedostopolkujen täydennys, hakemistoon siirtyminen ilman cd-komentoa ja mahdollisuus syntaksin väritykseen. Bashista poiketen Zsh tukee kokonaislukulaskennan lisäksi liukulukuaritmetiikkaa.

## Lähteet

## Aiheesta muualla
* SourceForge-projekti
Kieran Read

**Kieran Read** (s. 26. lokakuuta 1985 Papakura) on uusiseelantilainen rugby union -pelaaja, joka edustaa ITM Cup -seura Canterburyä ja Super Rugby -seura Crusadersia. 193 senttimetriä pitkä ja 111 kilogrammaa painava Read kuuluu myös Uuden-Seelannin rugby union -maajoukkueeseen. Pelipaikaltaan hän on pelaaja 8 tai flänkkeri.

Read on edustanut kotimaansa ITM Cupin Canterbury Rugby Football Unionia vuodesta 2006 lähtien. Hän on voittanut seuran kanssa ITM Cupin kuudesti peräkkäin vuosina 2008-2013. Kansainvälisen Super Rugby -sarjan uusiseelantilaiseen Crusaders-joukkueeseen Read on kuulunut vuodesta 2007 lähtien. Hän voitti mestaruuden vuonna 2008.

Uuden-Seelannin rugby union -maajoukkueessa Read debytoi marraskuussa 2008 Skotlantia vastaan. Hän oli mukana voittamassa vuosien 2011 ja 2015 maailmanmestaruuksia. 

Loppuvuodesta 2013 Read valittiin vuoden parhaaksi rugby union -pelaajaksi maailmassa.

## Lähteet
Mantas Kalnietis

**Mantas Kalnietis** (s. 6. syyskuuta 1986 Kaunas, Liettuan SNT, Neuvostoliitto) on liettualainen koripalloilija.

Pelintekijänä pelaava Kalnietis on voittanut muun muassa Eurocupin vuonna 2013, neljä Baltian liigan mestaruutta ja neljä Liettuan mestaruutta.

Liettuan maajoukkueessa Kalnietis on voittanut pronssia vuoden 2010 MM-kilpailuista ja EM-hopeaa Sloveniasta 2013 sekä vuonna 2015. Kesäolympialaisissa hän sijoittui Liettuan joukkueessa kahdeksanneksi Lontoossa 2012.

## Lähteet
* Mantas Kalnietis Bio, Stats and Results  Olympics at Sports-Reference.com 
* Profiili archive.fiba.com 
* Profiili euroleague.net 
* Mantas Kalnietis basketball profile eurobasket.com 

### Viitteet

## Aiheesta muualla
M-Plast

**M-Plast Oy** on suomalainen eristelevyjen valmistaja. Yritys on perustettu Kaavilla vuonna 1983. M-Plastin päätuote on suulakepuristettu XPS-eristelevy. Yrityksen markkinaosuus kotimaassa on reilut 10 prosenttia. Tuotteiden päämarkkina-alue on Suomen lisäksi Ruotsi ja Pohjois-Norja. Suomessa myynti painottuu Savon ohella Jyväskylän seudulle. 

Kaavin tehdas valmistaa eristelevyjä kolmessa vuorossa viitenä päivänä viikossa. Yritys työllistää 16 ihmistä (2015). Vuonna 2014 M-Plast Oy:n liikevaihto oli reilut kuusi miljoonaa euroa.
 
## Tuotteet
M-Plast Oy:n päätuote on XPS-eristelevy. Se on umpisoluinen suulakepuristettu lämmöneristyslevy, joka säilyttää puristuslujuutensa, lämmöneristävyytensä ja kosteustekniset ominaisuutensa vaativissa olosuhteissa.
Tuotetta valmistetaan suorareunaisena (levykoko 600 × 2400) tai puolipontattuna (585 × 2385). 

Eristelevyn käyttökohteita ovat kuormityskestävyyttä vaativat talonrakennuskohteet, anturat, 
sokkelit, alapohjat, seinät, maanpaineseinät, katot, käännetyt katot, pihat, 
putkikaivannot sekä liikenne- ja parkkialueet. Levyt asennetaan tasaiselle alustalle. Ne kiinnitetään mekaanisesti tai liimausmenetelmällä. Mikäli pinnoitusta tai rappausta käytetään, levy karhennetaan tarttuvuuden lisäämiseksi. Pinnoitusaineiden käytössä noudatetaan ainevalmistajan ohjeita. 

## Yrityksen vaiheita
* **1983** M-Plast Oy perustettiin Kaavilla, perustajat Heikki Markkanen ja Ilpo Mäkelä
* **1997** Heikki Markkanen ja Ilpo Mäkelä myivät M-Plast Oy:n sekä sen virolaisen tytäryhtiön Aumek Plast Oy:n osakkeet ja uudeksi omistajaksi tuli oululaisen Tapio Jussilan Hafab Oy
* **1999** M-Plast Oy siirtyi putkituotantonsa takia Hafabin myynnin yhteydessä Pipelife International Holdingille
* **2000** M-Plast Oy:n nimeksi tuli Pipelife M-Plast Oy
* **2006** Kyösti Hakkarainen ja OP-Sijoitus ostivat yrityksen
* **2008** EPS-eristelevyä valmistanut tehdas tuhoutui tulipalossa, minkä vuoksi kaikki työntekijät irtisanottiin
* **2009** oululainen Tapio Jussila palasi tehtaan omistajaksi yhdessä Kyösti Hakkaraisen kanssa
* **2010** uudet tuotantotilat valmistuivat ja eristyslevyjen tuotanto käynnistyi uudelleen
* **2011** *eM-Foam* XPS-eristelevyt tulivat markkinoille
* **2015** Pohjoismaiden suurimman solumuovivalmistajan, norjalaisen Jackon Groupin ilmoitettiin tulevan M-Plast Oy:n vähemmistöosakkaaksi

## Omistajat
Yrityksen pääomistaja on Tapio Jussila. Kyösti Hakkarainen, Henrikki Jussila ja Johannes Jussila ovat yrityksessä vähemmistöosakkaina. Kesällä 2015 uutisoitiin, että norjalainen solumuovivalmistaja Jackon Group tulee jatkossa olemaan mukana M-Plast Oy:n toiminnassa. 

Jackon Group on Pohjoismaiden suurin solumuovivalmistaja. Vuonna 2014 Jackon AS:n liikevaihto oli 241 miljoonaa euroa. Yrityksellä on 12 tehdasta Pohjoismaissa ja kolme muualla Euroopassa. Työntekijöitä yrityksellä on kaikkiaan yli 700. Kaavilaisen M-Plastin kanssa solmittavan yrityskaupan arvioidaan lisäävän yhteistyötä muun muassa tuotekehityksessä ja raaka-ainehankinnoissa sekä liiketoimissa Pohjoismaisilla markkinoilla. Myös tuotevalikoiman laajeneminen on mahdollista.

## Lähteet

## Aiheesta muualla
* M-Plast Oy:n internet-sivusto
Tom Sawyerin seikkailut (vuoden 1938 elokuva)

**Tom Sawyerin seikkailut** (*The Adventures of Tom Sawyer*) on Norman Taurogin ohjaama koko perheen seikkailuelokuva vuodelta 1938. Se on ensimmäinen Mark Twainin klassikkoromaanista tehty värielokuva (Technicolor). Aiemmin romaani oli filmatisoitu mykkäelokuvina 1907 ja 1917 sekä äänielokuvana 1930 (ohj. John Cromwell).

## Tuotanto

Elokuvan ohjaajaksi kiinnitettiin alun perin H.C. Potter, mutta hänet erotettiin jo alkuvaiheessa. George Cukor ohjasi sitten joitakin kohtauksia mutta kieltäytyi jatkosta, jolloin ohjaajaksi otettiin Norman Taurog.

Tuottaja David O. Selznick järjesti Tomin roolin esittäjän etsimiseksi valtakunnallisen etsintäkampanjan, samanlaisen kuin pari vuotta aiemmin Scarlett O’Haran näyttelijän etsinnässä elokuvaan *[[Tuulen viemää]]*. Tom Sawyerin roolin sai 25&nbsp;000 hakijan joukosta bronxilaisen palomiehen poika Tommy Kelly, jonka merkittävimmäksi rooliksi tämä elokuva jäi. Kelly suoritti myöhemmin tohtorintutkinnon ja teki elämänuransa kansainvälisissä järjestöissä, muun muassa Yhdistyneiden kansakuntien elintarvike- ja maatalousjärjestössä (FAO).

## Vastaanotto
Kellyn roolityötä kehuttiin, ja William Cameron Menzies sai lavastuksestaan Oscar-ehdokkuuden, mutta elokuva ei ansainnut tuotantokustannuksiaan takaisin vaan jäi 300&nbsp;000 dollaria tappiolle.

## Aiheesta muualla
*